KOMMISSIONEN FOR DE EUROPÆISKE FÆLLESSKABER 
Bruxelles, den 29.05.1996 
KOM(96) 233 endelig udg. 
Forslag til 
RÅDETS FORORDNING ŒF) 
om forlængelse af den periode, hvor der kan træffes overgangsforanstaltninger i 
henhold til artikel 3 i forordning (EF) nr. 3290/94 om de tilpasninger og 
overgangsforanstaltninger, der er nødvendige i landbrugssektoren for gennemførelsen 
af de aftaler, som er indgået i Uruguay-rundens regi 
(forelagt af Kommissionen) 

BEGRUNDELSE 
De forpligtelser, Fællesskabet har indgået på landbrugsområdet som led i Uruguay­
rundens aftaler, er hovedsagelig blevet iværksat ved forordning (EF) nr. 3290/94.1 artikel 
3 i forordningen er det fastsat, at Kommissionen efter forvaltningskomité-proceduren kan 
træffe de fornødne foranstaltninger for at lette overgangen fra den gamle til den nye 
ordning; foranstaltningerne kan træffes indtil den 30. juni 1996, og deres anvendelse er 
begrænset til denne dato. Kommissionen har udnyttet denne mulighed for at sikre en 
harmonisk overgang til den ordning, der efter Uruguay-runden er indført i de berørte 
fælles markedsordninger. Den har ligeledes anvendt nævnte artikel 3 for at sikre, at de 
forpligtelser, Fællesskabet har indgået i forbindelse med en række præferenceaftaler med 
tredjelande (Lomé-aftalen, associeringsaftalerne med Middelhavslandene mv.), kan blive 
opfyldt, indtil disse aftaler tilpasses til Uruguay-rundens resultater. Da den tilpasning, der 
er i gang, for nogle af aftalernes vedkommende ikke kan forventes afsluttet inden den 30. 
juni 1996, foreslås det Rådet, at den frist, inden for hvilken Kommissionen kan træffe 
overgangsforanstaltninger, forlænges med et år. 
Forslag til 
RÅDETS FORORDNING (EF) Nr. 
om forlængelse af den periode, hvor der kan træffes overgangsforanstaltninger i 
henhold til artikel 3 i forordning (EF) nr. 3290/94 om de tilpasninger og 
overgangsforanstaltninger, der er nødvendige i landbrugssektoren for gennemførelsen 
af de aftaler, som er indgået i Uruguay-rundens regi 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets forordning (EF) nr. 3290/94 af 22 december 1994 om de 
tilpasninger og overgangsforanstaltninger, der er nødvendige i landbrugssektoren for 
gennemførelsen af de aftaler, som er indgået under de multilaterale handelsforhandlinger 
i Uruguay-rundens regi1, særlig artikel 3, stk. 2, 
under henvisning til forslag fra Kommissionen, og 
ud fra følgende betragtning: 
1 artikel 3 i Rådets forordning (EF) nr. 3290/94 er det fastsat, at Kommissionen kan 
træffe de fornødne overgangsforanstaltninger for at lette overgangen fra den ordriing, der 
gjaldt inden iværksættelsen af Uruguay-rundens resultater, til den, der følger af de 
tilpasninger af landbrugsbestemmelserne, som er fastsat i forordningen; 
overgangsforanstaltningerne kan kun træffes indtil den 30. juni 1996, og deres anvendelse 
er begrænset til denne dato; nogle af de problemer, der for øjeblikket er omfattet af 
overgangsforanstaltninger, kan ikke løses endeligt inden nævnte dato; det drejer sig især 
om tilpasningen af en række ordninger, som er indgået med tredjelande; det er derfor 
nødvendigt, at den periode, hvor Kommissionen kan træffe overgangsforanstaltninger, 
forlænges med et år -
UDSTEDT FØLGENDE FORORDNING: 
EFT nr. L 349 af 31.12.1994, s. 105. 
Artikel 1 
Den periode, der er fastsat i artikel 3, stk. 2, i forordning (EF) nr. 3290/94, forlænges til 
den 30. juni 1997. 
Artikel 2 
Denne forordning træder i kraft på dagen for offentliggørelsen i De Europæiske 
Fællesskabers Tidende. 
Den anvendes fra den 1. juli 1996. 
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget i Bruxelles, den 
På Rådets vegne 
ISSN 0254-1459 
KOM(96) 233 endelig udg. 
DOKUMENTER 
DA 11 03 
Katalognummer : CB-CO-96-244-DA-C 
ISBN 92-78-04493-8 
Kontoret for De Europæiske Fællesskabers Officielle Publikationer 
L-2985 Luxembourg